R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind valorificarea cantității de masă lemnoasă din Parcul Anton Kratzer, proprietatea publică a orașului Deta.

Analizând temeiurile juridice, respectiv:

a) art. 129, alin. (2) litera c), alin. (6), litera b), art. 364 din O.U.G. nr. 57/2019 privind Codul Administrativ, cu modificările și completările ulterioare;
b) Legea nr. 46/2008 Codul silvic, republicată, cu modificările și completările ulterioare;

c) Hotărârea Guvernului nr. 715/2017 privind aprobarea Regulamentului de valorificare masă lemnoasă din fondul forestier proprietate publică, cu modificările și completările ulterioare;
Ținând cont de:

a) referatul de aprobare nr. 12.527/28.12.2022 al Primarului orașului Deta, în calitatea sa de iniţiator;

b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadrul Aparatului de specialitate al Primarului orașului Deta, înregistrat sub nr. 12.535/28.12.2022 prin care se propune valorificarea cantității de masă lemnoasă din Parcul Anton Kratzer, proprietatea publică a orașului Deta, în baza actul de punere în valoare nr. 2100133802180;
c) avizele consultative ale Comisiei Urbanism și Comisiei Economice a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:
Art. 1 - Se aprobă caietul de sarcini pentru valorificarea prin licitație a masei lemnoase provenită de pe terenurile aflate în domeniul public al oraşului Deta, conform anexei, care face parte integrantă din prezenta hotărâre. 

Art. 2 - Prețul de pornire la licitația publică pentru lemnul de lucru este de 700 lei lei/mc, (TVA inclus).       

Art. 3 - Prețul de vânzare al lemnului de foc va fi de 350 lei/mc (TVA inclus).                                

Art. 4 - Cu aducerea la îndeplinire a prezentei hotărâri se încredințează Serviciul Urbanism, amenajarea teritoriului, autorizarea executării lucrărilor și administrarea patrimoniului al Primăriei orașului Deta și Serviciul Buget, contabilitate, finanțe, taxe şi impozite din cadrul Aparatului de specialitate al Primarului orașului Deta.

Art. 5 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului - Județul Timiș;

- Primarului Oraşului Deta;

- Compartimentului Administrație publica locală, protocol;

- Serviciului Buget, contabilitate, finanțe, impozite şi taxe;

- Serviciul Urbanism, amenajarea teritoriului, autorizarea executării lucrărilor și administrarea patrimoniului;

- prin afișare și publicare pe site-ul www.detatm.ro – Monitorul oficial local.

